Производството по делото е образувано по жалба на Д. В. Д. от гр. С. против 
заповед № 782/18.07.2011 год. на К. на О. С. и е с правно основание чл. 215 ЗУТ.
В жалбата се съдържа и особено искане за спиране предварителното изпълнение на 
заповедта.
Съдът след преценка на доказателствата приложени към делото намира за 
установено следното:
С обжалваната заповед на К. на О. С. е наредено на жалбоподателя Д. В. Д. от 
гр. С.  в срок до 12.08.2011 год. да премахне доброволно “временна постройка” 
находяща се в имот с идентификатор 65334.300.2156 по КК на гр. С.. Заповедта е 
издадена на правно основание чл. 195, ал. 5 от ЗУТ. .Съгласно чл. 217 ал. 2 ЗУТ 
жалбите и протестите пред съда не спират изпълнението на издадени заповеди по 
чл. 195 ЗУТ, освен ако съдът разпореди друго. В заповедта органа е разпоредил и 
предварително изпълнение на заповедта, без да сочи мотиви.Както се посочи по –
горе  в текста на чл. 217, ал. 1, т. 9 от ЗУТ изрично е предвидено, че 
подадените пред съда жалби не спират изпълнението на заповедите по чл. 195, ал.
5, като в ал. 2 на посочената норма е дадена възможност на съда да спира 
изпълнението им. Допуснатото предварително принудително изпълнение на акта на 
административния орган  дублира това по закон и съдът , счита, че не следва да 
го разглежда, а да разгледа искането за спиране на основание чл. 217, ал. 2 от 
ЗУТ.. 
Съдът за да прецени дали има основание за спиране на допуснатото предварително 
изпълнение на обжалваната заповед, намира, че в случая следва да приложи 
разпоредбата на чл. 60 АПК, тъй като разпореждането на органа за предварително 
изпълнение произтича по силата на  специалния закон ЗУТ и то не е влязло в 
сила, защото е обжалвано, заедно с обжалване на заповедта. Специалния закон ЗУТ 
не конкретизира основанията, на които съдът може да спре изпълнението на 
обжалваните пред него административни актове издадени на основание чл. 217 ал. 
1 т. 9 ЗУТ. Но по силата на препращащата норма на чл. 213 ЗУТ приложима в 
случая е уредбата по АПК и по специално чл. 60  ал. 1. 
В настоящия случаи съдът и с оглед доказателствата приложени към жалбата / 
последната е подадена направо пред административния съд/  намира за 
неоснователно искането за спиране на  предварителното изпълнение. Изложените в 
жалбата обстоятелства не сочат на нито едно от основанията за спиране . 
Жалбоподателя не е посочил никакви доказателства, които да наложат спиране 
изпълнението на заповедта, нито е представил доказателства, че от 
предварителното изпълнение би последвала значителна или трудно поправима вреда 
за него. Ето защо съдът намира, че искането за спиране на предварителното 
изпълнение е неоснователно, поради, което 

О П Р Е Д Е Л И :

Отхвърля искането направено от  Д. В. Д. от гр. С., ул. “Л. № 6 за спиране на 
предварителното изпълнение  на заповед  № 782/18.07.2011 год. на К. на О. С...
Определението подлежи на обжалване в 7мо дневен срок от съобщението на страните 
пред ВАС на РБ София.

                            Административен съдия:Серафимка Мадолева
Вярно с оригинала !
РС.